Biznesi i futbollit amerikan
Një vështrim mbi sportin më fitimprurës në Shtetet e Bashkuara
Bejzbolli është konsideruar për një kohë të gjatë ssi sporti kombëtar amerikan, por vitet e fundit ai është lënë në hije nga një sport tjetër i preferuar, futbolli amerikan. Një prej arësyeve janë paratë. Sot futbolli profesionist amerikan është sporti më fitimprurës në Shtetet e Bashkuara, është një simbol i biznesit amerikan. Ekipet e Ligës Kombëtare të Futbollit (NFL) po bëjnë përgatitjet e fundit dhe tifozët mezi po e presin fillimin e sezonit të ri. Në Shtetet e Bashkuara, asnjë sport nuk i afrohet popullariteti të futbollit amerikan. Tifozët në mbarë vendin nuk ngopen me ndeshjet e shumta. Disa tifozë, janë lidhur aq shumë me këtë sport, saqë e kanë bërë atë profesionin e tyre. Mike Richman është historian me NFL. Por si u rrit ky sport kaq shumë? Ndërsa Liga Kombëtare e Futbollit NFL ka një histori të pasur që daton në vitet 1920, zoti Richman thotë se popullariteti filloi në kampionatin e vitit 1958 – me ndeshjen finale që shkoi në kohën shtesë e që vërtet e vuri futbollin amerikan në qendër të vëmendjes. Shoqata Hulumtuese e Futbollit Profesional thotë se ky lloj sporti është bërë për television. Me katër pjesë dhe me numrin e duhur të pushimeve për reklama, presidenti i shoqatës Mark Ford thotë se është kombinimi ideal për sport dhe argëtim. Me të ardhurat vjetore rreth 10 miliardë dollarë, NFL siguron tani më shumë të ardhura sesa Shoqata Kombëtare e Bejzbollit dhe Liga Kombëtare e Hokeit së bashku. Gjysma e të ardhurave të futbollit vjen nga liçencat për transmetim. Deri në vitin 2027, NFL llogarit të ketë të ardhura vjetore prej 25 miliardë dollarësh. Kjo shumë është e barabartë me prodhimin e përgjithshëm të vendeve si Paraguai apo Kameruni. Ish shefi i financave i ekipit Broncos, të Denverit, Allen Fears, beson se ka mundësi për më shumë fitime. thotë se e ardhmja duket e ndritur për ligën. Tani për tani 32 degët e saj janë mes 50 ekipeve sportive më të vlefshme me mundësi të pafundme për këtë sport, që është bërë pjesë e rëndësishme e kulturës amerikane.